U-I-53/09
Natisni
Opravilna št.:
U-I-53/09
Datum odločitve:
9. 4. 2009
ECLI:
ECLI:SI:USRS:2009:U.I.53.09
Akt:
Zakon o spremembi in dopolnitvi Obligacijskega zakonika (Uradni list RS št. 40/07) (OZ), 3. čl.
Izrek:
Pobuda za začetek postopka za oceno ustavnosti 3. člena Zakona o spremembi in dopolnitvi Obligacijskega zakonika (Uradni list RS št. 40/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Dragan Dmitrovič, Ljubljana
Datum vloge:
10. 3. 2009
Vrsta odločitve:
sklep
Vrsta rešitve:
zavrženje
Dokument:
US28671
Dokument v PDF obliki:
U-I-53-09.pdf
75 KB
Prenesite datoteko
U-I-53/09-4
9. 4. 2009
SKLEP
Ustavno sodišče je v postopku za preizkus pobude Dragana Dmitroviča, Ljubljana, ki ga zastopa Savo Pečenko, odvetnik v Ljubljani, na seji 9. aprila 2009
sklenilo:
Pobuda za začetek postopka za oceno ustavnosti 3. člena Zakona o spremembi in dopolnitvi Obligacijskega zakonika (Uradni list RS št. 40/07) se zavrže.
Obrazložitev
1. Pobudnik izpodbija v izreku tega sklepa navedeno določbo. Po vsebini zatrjuje, da je v neskladju z drugim odstavkom 14. člena Ustave. Pravni interes utemeljuje s sklepom o izvršbi, ki ga je potrdilo tudi Višje sodišče, s katerim so mu bile kot upniku za eno izmed terjatev v obrestnem delu priznane zakonske zamudne obresti le do višine glavnice. Predlaga tudi začasno zadržanje tega sklepa.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS (sklep Ustavnega sodišča št. U-I-330/05, U-I-331/05, U-I-337/05 z dne 18. 10. 2007, Uradni list RS, št. 101/07 in OdlUS, XVI, 79). Pobudnik ni vložil ustavne pritožbe, zgolj s sklicevanjem na sklepa, izdana v izvršilnem postopku, in s predlogom za njuno začasno zadržanje pa ni izkazal pravnega interesa. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik